Vokiečių mažasis špicas

Mažieji vokiečių špicai – palyginus sena šunų veislė, priskiriama prie dekoratyvinių. Manoma, jog kilę Vokietijoje.

Tai reta Lietuvoje šunų veislė - pagal 2003 m. statistiką buvo registruota vos dvidešimt šių šunų . Ir nežinia, kodėl tokia reta - gal per Pirmąjį pasaulinį karą daug jų žuvo Europoje, gal žmones baugina puošnus, 
pūkuotas kailis, nors jam nereikia skirti daug priežiūros. Mažieji vokiečių špicai seniau dalyvaudavo cirke, nes jie yra nuovokūs ir mielai mokosi komandų.

Šuns temperamentas 
Mažieji vokiečių špicai yra žavūs, bet kartu ir energingi bei narsūs. Jie, kilus pavojui, drąsūs ir ryžtingi. Mėgsta paloti, kad atkreiptų šeimininko dėmesį. Labai žaismingi ir prieraišūs. Visuomet pasirengę lydėti šeimininką.

Nors maži, nenusileidžia dideliems šunims. Su kitais šunimis ar kambariniais gyvūnėliais 
(pvz.: su katėmis) draugiškai sutaria. Tačiau svetimą, didesnį už save šunį, puls.

Priežiūra 
Kailį kartą per tris savaites reikia pašukuoti retomis šukomis. Jei per dažnai tai darysite, galite sugadinti poplaukį. Paprastai šuo šeriasi nesmarkiai ir negausiai, tad namie nesukelia problemų.

Pastaba 
Kartais mažųjų vokiečių špicų vadoje gali būti ir Pomeranijos špicų - paprasčiausiai šie šunys skiriasi tik ūgiu (jie kiek mažesni už mažuosius vokiečių špicus).

Šaltiniai 

 „Kalnarūtė“ - veislynas

Šunų veislės